Helena Telkänranta

Helena Telkänranta (ent. Tengvall, s. 1965) on suomalainen tiedeviestintä- ja tutkimusyritys Arador Innovations Oy:nArador Innovations Arador Innovations Ltd Oy Viitattu 12.6.2020 perustaja ja toimitusjohtaja. Hänet tunnetaan myös tietokirjailijana, jonka erikoisala on eläinten käyttäytymis- ja kognitiotiede. Koulutukseltaan hän on biologi.

Tutkimus
Telkänranta on toiminut tutkijana Bristolin yliopistossa Britanniassa. Hänen päätutkimuskohteenaan on kehittää uusia menetelmiä, joilla eläinten tunnetiloja voi mitata lämpökameran avulla.Ms Helena Telkanranta. University of Bristol, School of Veterinary Sciences: People. Bristolin yliopisto, eläinlääketieteellinen tiedekunta (Web Archive 2017). Viitattu 10.11.2022.
Telkänranta on tutkinut eläinten käyttäytymistä ja kognitiota myös Helsingin yliopiston eläinlääketieteellisessä tiedekunnassa. Yksi hänen tutkimuskohteistaan on ollut sikaloissa esiintyvän hännänpurennan lievittäminen kehittämällä pureskeluesineitä, jotka korvaisivat kasvillisuuden ja muun luontaisen pureskeltavan puuttumista.Uusia virikeinnovaatioita sikaloille Helsingin yliopisto, eläinlääketieteellinen tiedekunta Viitattu 5.8.2015 Toisessa hänen vetämässään hankkeessa testattiin lämpökuvantamisen käyttöä eläinten tunnetilojen mittaamisessaVertailevan kognition tutkimuskeskusHelsingin yliopisto, eläinlääketieteellinen tiedekunta Viitattu 5.8.2015.  yhteistyössä Tiedekeskus Heurekan kanssa.Koripallorotat tiedettä tekemässä Rottakoripalloblogi, Tiedekeskus Heureka. 26.4.2014 Viitattu 5.8.2015. Telkänranta on osallistunut myös Tekesin rahoittamaan Vetformula-tutkimushankkeeseen, jossa kehitettiin keinoja kissojen lääkinnän helpottamiseksi.Vetformula Helsingin yliopisto, eläinlääketieteellinen tiedekunta Viitattu 5.8.2015. Vuosina 1996–1997 hän osallistui eläinlääketieteellisen tiedekunnan kenttätutkimukseen virikkeiden vaikutuksesta kanojen hyvinvointiin.Kanojen maailma, 2004.

Kirjat, lehtiartikkelit ja TV-ohjelmat
Telkänrannan kirjoittamia kirjoja ovat mm. Eläin ja ihminen - Mikä meitä yhdistää? (SKS 2016), Millaista on olla eläin? (SKS 2015), The Baltic Sea. Discovering the Sea of Life (Baltic Marine Environment Protection Commission 2006), Pienlemmikkien virikeopas (Sanasilta 2006), Kanojen maailma (Sanasilta 2004), Matka kissan mieleen (Sanasilta 2002), Lattiakanalaopas (Farma Maaseutukeskus 1999) ja Ymmärrä lemikkiäsi (WSOY 1995). Telkänranta oli päätoimittajana historiateoksessa Laulujoutsenen perintö. Suomalaisen ympäristöliikkeen taival (WSOY 2008).

Telkänranta kirjoittaa lehtiartikkeleita Tiede-lehteen, jossa hänen aiheinaan ovat olleet mm. eläinten käyttäytyminen, oppimiskyky ja tunne-elämä, ihmisen evoluutio ja cleantech-teknologiat.Helena Telkänrannan artikkeleita www.tiede.fi Viitattu 5.8.2015 Telkänrannan artikkeleita ovat julkaisseet myös mm. Helsingin Sanomat, Eläinmaailma, Suomen Luonto, Suomen Eläinlääkärilehti ja Käytännön Maamies -lehden sisarjulkaisu, koti- ja tuotantoeläinten terveyden ammattiehti KMVET. Lisäksi hän on käsikirjoittanut eläin- ja luontoaiheisia TV-dokumentteja, muun muassa Vipeltäjät - asiaa lemmikeistä -sarjan, jota esitettiin TV2:lla 1990-luvun lopulla.Joskus lemmikki on vihainen. Yle, Elävä arkisto Viitattu 5.8.2015

Muu toiminta
Ympäristöjärjestö WWF:n Suomen ja Nepalin toimistot käynnistivät vuonna 2005 Telkänrannan aloitteesta projektin, joka vähentää aasialaisten työnorsujen koulutuksessa käytettävää väkivaltaa ja sen aiheuttamia ihmisten kuolemantapauksia viemällä positiiviseen vahvistamiseen perustuvan eläintenkoulutuksen tietotaitoa aasialaisten norsunkouluttajien ulottuville. Hankkeen jatkajaksi perustettiin vuonna 2008 järjestö nimeltä Working Elephant Programme of Asia (nykyiseltä nimeltään Elephant Experts), jossa Telkänranta toimii puheenjohtajana.Elephant Experts- järjestön kotisivut  elephantexperts.org Viitattu 5.8.2015

Suomalaisen kananhoidon kehittämisessä Telkänranta on ollut mukana pitäessään vuosina 1997–1999 kananhoitokursseja ja maatilakohtaista neuvontaa osana Farma Maaseutukeskuksen Eettisen tuotannon projektia. Projektilla tuotiin Suomeen avokanaloiden suunnittelun ja hoidon tietotaitoa sellaisten kananmunantuottajien ulottuville, jotka olivat kiinnostuneita siirtymään häkkikanaloista (tuolloin ainoa suuren mittakaavan munantuotantotapa Suomessa) muihin tuotantotapoihin.

Palkinnot ja palkintoehdokkuudet
 Vuoden tiedetoimittaja -palkinto 2008, Suomen tiedetoimittajien liitto 
 Vuoden luontokirja -palkinto 2008 kirjalle Laulujoutsenen perintö. Suomalaisen ympäristöliikkeen taival, WWF Suomi
 Tieto-Finlandia -ehdokkuus 2008 kirjalle Laulujoutsenen perintö. Suomalaisen ympäristöliikkeen taival, Suomen KirjasäätiöTieto-Finlandia -ehdokkaat 2008  Suomen Kirjasäätiö Viitattu 5.8.2015
 Vuoden Eläinsuojeluteko -palkinto 2015 eläinten tunne-elämää koskevan tutkimustiedon tunnetuksi tekemisestä, SEY Suomen Eläinsuojeluyhdistysten liittoSEY luovutti Vuoden Eläinsuojeluteko -palkinnon tietokirjailija Helena Telkänrannalle  SEY Suomen Eläinsuojeluyhdistysten liitto Viitattu 9.10.2015
 Tieto-Finlandia -ehdokkuus 2015 kirjalle Millaista on olla eläin?, Suomen KirjasäätiöTieto-Finlandia -ehdokkaat 2015  Suomen Kirjasäätiö Viitattu 27.11.2015
 Lauri Jäntin palkinto 2016 kirjalle Millaista on olla eläin?, Lauri Jäntin säätiöLauri Jäntin palkinto ja Tieto-Lauri 2016  Lauri Jäntin säätiö Viitattu 28.1.2016
 Tiedonjulkistamisen valtionpalkinto 2016 kirjalle Millaista on olla eläin?, Suomen opetus- ja kulttuuriministeriöTiedonjulkistamisen valtionpalkinnot vuodelle 2016 jaettiin Opetus- ja kulttuuriministeriö Viitattu 18.10.2016
 Tietokirjailijapalkinto 2016 laajasta ja ansiok­kaasta tietoteostuotannosta, Suomen tietokirjailijatTietokirjailijapalkinnot myönnettiin viidelle ansioituneelle kirjailijalle Helsingin Kirjamessuilla Suomen tietokirjailijat Viitattu 29.10.2016

Lähteet

Luokka:Suomalaiset biologit
Luokka:Suomalaiset tietokirjailijat
Luokka:Suomalaiset tiedetoimittajat
Luokka:Vuonna 1965 syntyneet
Luokka:Elävät henkilöt
Luokka:Tiedonjulkistamisen valtionpalkinnon saajat